title: A Kormányzótanács határozata ( 2010. május 12. ) az Európai Beruházási Bank eljárási szabályzatának a Lisszaboni Szerződés és a bank új alapokmányának hatálybalépését követő módosításáról

text:
               11.10.2011

               HU

               Az Európai Unió Hivatalos Lapja

               L 266/1

         A KORMÁNYZÓTANÁCS HATÁROZATA
   (2010. május 12.)
   az Európai Beruházási Bank eljárási szabályzatának a Lisszaboni Szerződés és a bank új alapokmányának hatálybalépését követő módosításáról
   AZ EURÓPAI BERUHÁZÁSI BANK KORMÁNYZÓTANÁCSA,
   TEKINTETTEL az alapokmány 7. cikke (3) bekezdésének h) pontjára, amely a bank eljárási szabályzatának elfogadását a Kormányzótanács hatáskörébe utalja,
   MIVEL:

               (1)

               2009. december 1-jén, a 27 európai uniós tagállam megerősítő okiratainak az olasz kormánynál történő letétbe helyezését követő hónap első napján hatályba lépett a Lisszaboni Szerződés.

               (2)

               A Lisszaboni Szerződés az Európai Unióról szóló szerződést és az Európai Közösséget létrehozó szerződést módosítja, mely utóbbi neve „az Európai Unió működéséről szóló szerződésre” változott.

               (3)

               A Lisszaboni Szerződés hatálybalépését követően módosult a bank alapokmánya, amely a Szerződések 5. jegyzőkönyvének részét képezi.

               (4)

               A bank alapokmányának módosítása a bank eljárási szabályzatának módosítását vonja maga után, különös tekintettel a Számvizsgáló Bizottság rendes és megfigyelő tagjai számának szükségszerű növelésére és hatáskörük változására.

               (5)

               A Lisszaboni Szerződés hatálybalépésével összefüggésben az eljárási szabályzatot az Igazgatótanács helyettesei (póttagjai) és választott szakértői tekintetében is módosítani kellett.

               (6)

               A Lisszaboni Szerződés előírja, hogy az eljárási szabályzatban rendelkezni kell a bank dokumentumaihoz való hozzáférés szabályairól.

               (7)

               Módosítani kellett az eljárási szabályzat cikkeinek számozását és az Európai Unióról szóló szerződés cikkeire mutató hivatkozásokat.

               (8)

               Az alapokmány 12. cikkének (1) bekezdése a Számvizsgáló Bizottság tagjainak háromról hat főre történő emelését írja elő, bizonyos átmeneti intézkedések elfogadására és három új tag kinevezésére volt szükség,

         2010. május 12-én – a bank eljárási szabályzatának 5. cikkében meghatározott írásos eljárás keretében – az Igazgatótanács előterjesztéséről az alábbiak szerint HATÁROZOTT:

               1.

               A bank eljárási szabályzatát az Igazgatótanács előterjesztésében foglaltak szerint módosítja, és a módosított eljárási szabályzatot jelen hirdetmény mellékleteként csatolja.

               2.

               A módosított eljárási szabályzat a határozat elfogadásának napján lép hatályba.

               3.

               Az eljárási szabályzatot az Európai Unió Hivatalos Lapjában kell közzétenni.

               4.

               A Számviteli Bizottság három megfigyelő tagját a bizottság rendes tagjának nevezi ki, megbízásukat a megfigyelői tagságukból fennmaradó mandátumon túl újabb három évvel meghosszabbítva.

               5.

               Ezt a határozatot az Európai Unió Hivatalos Lapjában kell közzétenni.

            a Kormányzótanács részéről

            az elnök

         I. ŠIMONYTĖ

            a titkár

         A. QUEREJETA

      MELLÉKLET

         Az Európai Beruházási Bank eljárási szabályzata a Kormányzótanács által 1958. december 4-én elfogadott, majd 1973. január 15-én, 1981. január 9-én, 1986. február 15-én, 1995. április 6-án, 1995. június 19-én, 1997. június 9-én, 2000. június 5-én, 2002. március 7-én, 2004. május 1-jén és 2010. május 12-én módosított változatban

      I.   FEJEZET

         PÉNZÜGYI ÉV

      1. cikk
      A bank pénzügyi éve minden évben január 1-jétől december 31-ig tart.
      II.   FEJEZET

         A KORMÁNYZÓTANÁCS

      2. cikk
      (1)   A Kormányzótanács akkor ülésezik, ha a Kormányzótanács elnöke saját vagy valamelyik tag kezdeményezésére azt összehívja. A bank elnöke saját vagy az Igazgatótanács kezdeményezésére kérheti a Kormányzótanács elnökét, hogy hívja össze a Kormányzótanács ülését.
      (2)   A Kormányzótanács évente egyszer közgyűlést tart, amelyen áttekinti a bank éves jelentését és pénzügyi kimutatásait (amelyek magukban foglalják a bank pénzügyi mérlegét, eredménykimutatását, a „speciális fejezet” kimutatásait, az éves kimutatások – ideértve a konszolidált kimutatások – függelékeit, illetve minden olyan kimutatást, amelyre a bank pénzügyi helyzetének vagy eredményeinek értékeléséhez szükség lehet).
      (3)   A Kormányzótanács ülésein meghívottként részt vehetnek az Igazgatási Bizottság tagjai is. Az Igazgatótanács, az Igazgatási Bizottság és a Számvizsgáló Bizottság tagjai részt vesznek a Kormányzótanács éves jelentéssel és pénzügyi kimutatásokkal foglalkozó éves közgyűlésén.
      3. cikk
      (1)   A Kormányzótanács üléseit legkésőbb az ülés kitűzött időpontja előtt harminc nappal kell meghirdetni.
      (2)   A Kormányzótanács tagjainak legkésőbb az ülés időpontja előtt húsz nappal meg kell küldeni az ülés napirendjét és valamennyi vonatkozó dokumentumot.
      (3)   A Kormányzótanács bármelyik tagja kérheti új pont felvételét az ülés napirendjébe, amennyiben kérését legkésőbb az ülés előtt tizenöt nappal a Kormányzótanács elnökéhez írásban eljuttatja.
      (4)   A fenti határidők érvényesítésétől el lehet tekinteni, amennyiben ehhez a Kormányzótanács összes tagja, illetve vészhelyzet esetén – a bank elnökének kérésére – a Kormányzótanács elnöke hozzájárult.
      4. cikk
      A Kormányzótanács határozathozatali eljárásaira az Európai Beruházási Bank alapokmánya (a továbbiakban: alapokmány) 8. cikkének rendelkezései irányadók.
      5. cikk
      (1)   A Kormányzótanács elnöke és az Igazgatótanács elnöke a határozati javaslatokról írásban vagy elektronikus úton is kérhet szavazást.
      Ezekben az esetekben a határozat akkor minősül elfogadottnak, amikor a Kormányzótanács titkárságára a határozatot támogató megfelelő számú szavazat beérkezett.
      (2)   Alapesetben az írásban vagy elektronikus úton történő szavazás, illetve a hallgatólagos hozzájárulásos eljárás alkalmazandó az Igazgatótanács, az Igazgatási Bizottság és a Számvizsgáló Bizottság tagjainak kinevezésekor.
      (3)   Az egyhangú vagy minősített többségi szavazatot igénylő kérdések kivételével a Kormányzótanács határozatait – az Igazgatótanács előterjesztése alapján – hallgatólagos hozzájárulásos eljárás keretében hozza. A határozatot hallgatólagos hozzájárulás keretében elfogadottnak kell tekinteni a határozati javaslatot tartalmazó közlés időpontjától számított hat héten belül, amennyiben az Igazgatótanács tagjainak fele, vagy a jegyzett tőke több mint felét képviselő tagok nem jelezték egyet nem értésüket.
      A hallgatólagos hozzájárulásos eljárás felfüggesztését a Kormányzótanács bármelyik tagja kérheti.
      6. cikk
      A Kormányzótanács bármelyik tagja legfeljebb egy másik tagtól fogadhat el írásos meghatalmazást, hogy a Kormányzótanács ülésén nevében eljárjon és helyette szavazzon.
      7. cikk
      (1)   A Kormányzótanács elnöki tisztjét a Kormányzótanács tagjai felváltva látják el, a tagállamoknak az Európai Unió tanácsa által megállapított protokolláris sorrendje szerint.
      (2)   A soros tag elnöki mandátuma a megelőző évre vonatkozó éves jelentést és pénzügyi kimutatásokat jóváhagyó éves közgyűlést követő napon kezdődik, és a következő éves közgyűlés végén jár le.
      8. cikk
      A Kormányzótanács eljárásairól jegyzőkönyv készül, amelyet a Kormányzótanács elnöke és titkára hitelesít aláírásával.
      9. cikk
      A Kormányzótanács minden tagjának jogában áll az Európai Unió valamelyik hivatalos nyelvét használni, és kérheti, hogy a Kormányzótanács elé terjesztett bármely dokumentumot az általa választott nyelven készítsék el.
      10. cikk
      A Kormányzótanácsot érintő levelezést a Kormányzótanács titkárságának kell címezni, amely a bank székhelyén működik.
      III.   FEJEZET

         AZ IGAZGATÓTANÁCS

      11. cikk
      (1)   Az Igazgatótanács évente legalább hat alkalommal ülésezik, és minden egyes alkalommal dönt a következő ülés időpontjáról.
      (2)   Az Igazgatótanács ülését az Igazgatótanács elnöke a tervbe vett időpontokon kívül is összehívhatja, amennyiben erre a szavazattal rendelkező tagok legalább egyharmada felkéri, vagy ezt ő maga szükségesnek ítéli.
      (3)   Általános kötelezettségeivel és jelen eljárási szabályzat 18. cikkével összhangban az Igazgatótanács az alkalmazottak javadalmazási kérdéseinek megvitatására külön bizottságot alakít, amely nem kötelező érvényű véleményével előre meghatározott ügyekben segíti az Igazgatótanács döntéseit.
      Általános kötelezettségeivel és jelen eljárási szabályzat 18. cikkével összhangban az Igazgatótanács különbizottságokat állíthat fel kockázati politikával és tőkerészesedési politikával kapcsolatos kérdések megvitatására, mely bizottságok tagjait és eljárási szabályzatát a bizottságok felállításakor kell kinevezni, illetve megállapítani. A bizottságok nem kötelező érvényű véleményekkel segítik az Igazgatótanács döntéseit.
      A jelen bekezdésben hivatkozott bizottságok tagjai az Igazgatótanács tagjaiból vagy helyetteseikből kerülnek ki.
      A bizottságok elnöki teendőit a bank elnöke látja el, titkársági támogatást a bank főtitkára nyújt.
      (4)   Az Igazgatótanácson belül etikai és törvényességi bizottság alakul, amelyben az Igazgatótanács három, leghosszabb ideje hivatalban lévő tagja önkéntes alapon, valamint a Számvizsgáló Bizottság elnöke vesznek részt. A bizottság elnöki teendőit a leghosszabb ideje hivatalban lévő igazgatótanácsi tag látja el. Az etikai és törvényességi bizottság hivatott dönteni az Igazgatótanács és az Igazgatási Bizottság bármely jelenlegi vagy korábbi tagjával kapcsolatban esetlegesen felmerülő összeférhetetlenségi kérdésekben, döntésekor a Kormányzótanács által meghatározott összeférhetetlenségi szabályokat alkalmazva. A bizottság határozatairól tájékoztatja az Igazgatótanácsot és a Kormányzótanácsot.
      A bizottság ülésein – szavazati jog nélkül – a bank törvényességi főellenőre is részt vesz.
      Az etikai és törvényességi bizottság működési szabályzatát a Kormányzótanács határozza meg.
      12. cikk
      (1)   Az Igazgatótanács üléseit alapesetben legkésőbb az ülés kitűzött időpontja előtt tizenöt nappal meg kell hirdetni, a részletes napirenddel együtt.
      (2)   Az Igazgatótanács tagjainak legkésőbb az ülés időpontja előtt tíz nappal hozzáférést kell biztosítani valamennyi vonatkozó dokumentumhoz. A hozzáférés elektronikus úton is biztosítható.
      (3)   Az Igazgatótanács bármely tagja kérheti új pont felvételét az Igazgatótanács ülésének napirendjébe, amennyiben kérését legkésőbb az ülést előtt öt nappal az Igazgatótanács elnökéhez írásban eljuttatja.
      (4)   Sürgős esetben az Igazgatótanács ülését az Igazgatótanács elnöke is összehívhatja. Az Igazgatótanács határozatai írásban és elektronikus úton is szavazásra bocsáthatók. A hallgatólagos hozzájárulással történő határozathozatalt az Igazgatótanács elnöke az Igazgatótanács által meghatározott feltételek teljesülése esetén alkalmazhatja.
      13. cikk
      Az Igazgatótanács minden tagjának jogában áll az Európai Unió valamelyik hivatalos nyelvét használni, és kérheti, hogy a Kormányzótanács elé terjesztett bármely dokumentumot az általa választott nyelven készítsék el.
      14. cikk
      (1)   Az igazgatótanácsi tagok helyettesei részt vehetnek az Igazgatótanács ülésein. A valamely állam által, több állam által közösen vagy a Bizottság által jelölt helyettesek az őket jelölő állam, a jelölő államok egyike, illetve a Bizottság által jelölt tagokat helyettesíthetik. A helyettesek szavazattal nem rendelkeznek, kivéve, ha egy vagy több igazgatótanácsi tag képviseletében járnak el, vagy ha erre a jelen cikk 5. bekezdésével összhangban külön felkérést kaptak.
      (2)   Minden olyan esetben, amikor az alapokmány 9. cikkének (2) bekezdése értelmében egy igazgatótanácsi tagot és két helyettest egy állam jelölt, a kinevezett igazgatótanácsi tag meghatározhatja, hogy akadályoztatása esetén helyettesei milyen sorrendben képviselhetik őt; ennek hiányában az alábbi bekezdésben foglalt szabályok lépnek életbe.
      (3)   Minden olyan esetben, amikor az alapokmány 9. cikkének (2) bekezdése értelmében egy-egy igazgatótanácsi tagot önállóan és több helyettest több tagállam közösen jelölt, a kinevezett igazgatótanácsi tag akadályoztatása esetén fellépő helyettes személyét – kifejezett hatáskör-átruházás hiányában – az alábbi sorrend szerint kell meghatározni:

                  a)

                  a helyettesek jelölésekor vagy kinevezésekor meghatározott helyettes;

                  b)

                  a leghosszabb ideje hivatalban lévő helyettes;

                  c)

                  a korban rangidős helyettes.

            (4)   Amennyiben egy igazgatótanácsi tag felhagy kötelezettségei teljesítésével vagy elhalálozik, helyettesítését az előző bekezdés a), b) és c) pontjában meghatározott szabályokat alkalmazva kell megoldani mindaddig, amíg a Kormányzóbizottság helyére új igazgatótanácsi tagot nem választ.
      (5)   Amennyiben egy igazgatótanácsi tag nem kér fel helyettest, hogy akadályoztatása esetén őt képviselje, szavazati jogát írásban az Igazgatótanács egy másik tagjára ruházhatja át.
      (6)   Az Igazgatótanács egyetlen tagja sem rendelkezhet kettőnél több szavazattal.
      15. cikk
      (1)   Az alapokmány 10. cikkének (2) bekezdésében hivatkozott határozatképességhez legalább tizennyolc szavazó tag jelenléte szükséges.
      (2)   Az Igazgatótanács határozatait az alapokmány 10. cikkének (2) bekezdésében foglalt rendelkezésekkel összhangban hozza.
      (3)   Az alapokmány 19. cikkének (5) és (6) bekezdésében hivatkozott egyhangú határozathoz a jelen lévő vagy képviselt tagok összes támogató szavazata szükséges.
      16. cikk
      (1)   Az alapokmány 9. cikke (2) bekezdésének negyedik pontjával összhangban az Igazgatótanács hat, szavazattal nem rendelkező szakértőt választ, hármat teljes jogú tagként és hármat helyettesként.
      (2)   A teljes jogú tagként és helyettesként működő szakértők személyére a bank elnöke tesz jelölést az Igazgatótanács felé, megbízásuk az Igazgatótanács tagjainak mandátumával együtt jár le.
      (3)   A jelölteket a bank tevékenységével összefüggő szakterületeken igazolt tapasztalattal és végzettséggel rendelkező személyek közül kell kiválasztani.
      (4)   A bank elnöke által felterjesztett jelöltekről az Igazgatótanács az alapokmány 10. cikke (2) bekezdésének első mondatában foglalt eljárás szerint határoz.
      (5)   A választott szakértőkre az Igazgatótanács szavazattal nem rendelkező tagjait megillető jogok és kötelezettségek vonatkoznak.
      17. cikk
      Az Igazgatótanács üléseiről jegyzőkönyvet kell vezetni. A jegyzőkönyvet az érintett ülést levezető elnök, a jegyzőkönyvet jóváhagyó ülés levezető elnöke, valamint az érintett ülés titkára írják alá.
      18. cikk
      (1)   Az alapokmány 9. cikkének (1) bekezdése értelmében az Igazgatótanács jogköre az alábbiakra terjed ki:

                  —

                  az Igazgatási Bizottság előterjesztése alapján lefekteti a bank finanszírozási, garanciavállalási és forrásbevonási ügyleteinek általános kereteit meghatározó feltételrendszert, elsősorban az alkalmazandó kamatok, jutalékok és díjak megállapítására vonatkozó szempontrendszert jóváhagyva,

                  —

                  az Igazgatási Bizottság előterjesztése alapján meghozza a bank vezetésével kapcsolatos szükséges politikai döntéseket,

                  —

                  gondoskodik az EBB-csoport politikái és tevékenysége közötti konzisztenciáról,

                  —

                  jóváhagyja az Igazgatási Bizottság által felterjesztett finanszírozási és garanciavállalási ügyleteket,

                  —

                  az általa meghatározott globális forrásbevonási programok keretében felhatalmazást ad az Igazgatási Bizottságnak forrásbevonási műveletek és ezzel összefüggésben treasury és derivatív ügyletek bonyolítására,

                  —

                  felügyeli a bank pénzügyi egyensúlyát és kockázatkezelését,

                  —

                  dönt az Igazgatási Bizottság által felterjesztett legfontosabb banki dokumentumokról, különösen a bank ügyviteli tervéről, éves költségvetéséről és pénzügyi kimutatásairól (ideértve azok konszolidált változatait), illetve adott esetben az abban foglaltak végrehajtásáról,

                  —

                  megtárgyal az Igazgatási Bizottság által a Kormányzótanács elé terjesztett minden előterjesztést,

                  —

                  megalkotja a bank dokumentumaihoz való hozzáférést szabályozó különleges rendelkezéseket,

                  —

                  meghatározza a választott szakértőkre vonatkozó szabályokat,

                  —

                  a Számvizsgáló Bizottság véleményét kikérve dönt a bank pénzügyi kimutatásaival kapcsolatban alkalmazandó számviteli alapelvekről.

            (2)   Általánosságban az Igazgatótanács kötelessége gondoskodni arról, hogy a bank mindenkor a Szerződéssel, az alapokmánnyal, a Kormányzótanács által lefektetett irányelvekkel és a bank működésére és a Szerződésben meghatározott feladatainak teljesítésére vonatkozó egyéb rendelkezésekkel összhangban működjön. Feladatai ellátása során az Igazgatótanács felkérheti az Igazgatási Bizottságot, hogy éljen a kezdeményezéssel és előterjesztéseket tegyen.
      (3)   Az Igazgatótanács – minősített többséggel hozott határozatban – egyes feladatainak ellátását az Igazgatási Bizottságra ruházhatja. Az Igazgatótanács rendelkezik a hatáskör-átruházás feltételeiről és módjáról, valamint felügyeli annak végrehajtását.
      (4)   Az Igazgatótanács az alapokmányban ráruházott egyéb jogokkal élve, az általa meghatározott szabályok keretében és döntései révén, végrehajtási jogosítványokkal ruházza fel az Igazgatási Bizottságot; ennek értelmében és az alapokmány 11. cikkének (3) bekezdésével összhangban a bank folyó ügyeinek intézéséért – a bank elnökének felügyelete alatt és az Igazgatótanács ellenőrzése mellett – az Igazgatási Bizottság felel.
      19. cikk
      (1)   Az Igazgatótanács tagjai az igazgatótanácsi üléseken való részvételük idejére utazási és tartózkodási költségtérítésre jogosultak.
      (2)   Az Igazgatótanács tagjait és a helyetteseket megillető részvételi juttatások összegét a Kormányzótanács határozza meg.
      IV.   FEJEZET

         AZ IGAZGATÁSI BIZOTTSÁG

      20. cikk
      (1)   Az Igazgatási Bizottság – az alapokmány rendelkezéseinek sérelme nélkül – a bank állandó képviseleti és döntéshozó szerve.
      (2)   Az Igazgatási Bizottság ülésezési rendjét a banki ügymenet alapján határozza meg.
      21. cikk
      (1)   Határozathozatalhoz, illetve véleményezéshez az Igazgatási Bizottság legalább öt tagjainak jelenléte szükséges.
      (2)   Az Igazgatótanács, a jelen eljárási szabályzat 11. cikkének (3) bekezdésében meghatározott bizottság és az Igazgatási Bizottság üléseit a bank elnöke vezeti. Akadályoztatása, betegsége vagy összeférhetetlenség fennállása esetén az elnököt a leghosszabb ideje hivatalban lévő alelnök helyettesíti. Ha két vagy több alelnök ugyanolyan hosszú ideje van hivatalban, közülük az elnököt a korban rangidős alelnök helyettesíti.
      (3)   Az Igazgatási Bizottság határozatait a jelen lévő tagok egyszerű többségi szavazatával fogadja el. Az Igazgatási Bizottság minden egyes tagja egy szavazattal rendelkezik. Szavazategyenlőség esetén a döntő szavazat a bank elnökét illeti.
      (4)   Az Igazgatási Bizottság egyes irányítási vagy igazgatási intézkedésekkel kapcsolatos jogköröket átruházhat az elnökre, illetve egy vagy több alelnökre, az átruházásról szóló határozatban foglalt korlátozásokkal és feltételekkel. Az így hozott döntésekről az Igazgatási Bizottságot késedelem nélkül tájékoztatni kell.
      Az Igazgatási Bizottság egyéb intézkedésekkel kapcsolatos jogköröket átruházhat együttesen az elnökre és egy vagy több alelnökre, az átruházásról szóló határozatban foglalt korlátozásokkal és feltételekkel, amennyiben bizonyos körülmények fennállása miatt döntés az adott kérdésben az Igazgatási Bizottság ülésén nem hozható. Az így hozott döntésekről az Igazgatási Bizottságot késedelem nélkül tájékoztatni kell.
      (5)   Az Igazgatási Bizottság írásban és elektronikus úton is szavazhat, illetve határozhat. Az Igazgatási Bizottság alkalmazhatja a hallgatólagos hozzájárulásos eljárást, és kivételes esetekben – az általa meghatározott feltételek mellett – élhet a telekonferencia lehetőségével.
      22. cikk
      Az Igazgatási Bizottság eljárásait a titkár jegyzőkönyvben foglalja össze, amelyet az Igazgatási Bizottság adott ülésen részt vevő tagjai aláírásukkal hitelesítenek.
      23. cikk
      (1)   Az alapokmány 11. cikkének (3) és (7) bekezdésével összhangban az Igazgatási Bizottság hatáskörébe tartozik a bank szervezeti egységeinek szervezetével és működésével kapcsolatos adminisztratív előírások megalkotása és végrehajtása, ideértve – a bank személyzeti szabályzatának sérelme nélkül – a személyzeti ügyek kezelését és az alkalmazottak jogait és kötelezettségeit rögzítő rendelkezések megalkotását. Az Igazgatási Bizottság a személyzeti ügyekről tájékoztatja az Igazgatótanácsot.
      (2)   Az Igazgatási Bizottság hatáskörébe tartozik továbbá, hogy – a fent hivatkozott feltételek mellett – a bank alkalmazottaival a vonatkozó munkaszerződéseket megkösse.
      (3)   A fent hivatkozott kereteken belül a bank elnöke személyzeti kérdésekben önállóan jogosult dönteni, kompromisszumos megoldásokkal élni, vitás kérdésekben egyeztetni, megállapodásra jutni és általánosságban minden olyan intézkedést meghozni, amely az alapokmány 11. cikkének (7) bekezdésével összhangban a bank érdekeinek védelmében hasznos, vagy szükséges.
      V.   FEJEZET

         A SZÁMVIZSGÁLÓ BIZOTTSÁG

      24. cikk
      (1)   Az alapokmány 12. cikkének értemében a bank műveleteinek és könyveinek szabályszerűségét évente a Számvizsgáló Bizottság (a továbbiakban: bizottság) ellenőrzi.
      (2)   A bizottság felel továbbá a bank elszámolásainak auditálásáért, ellenőrzéséért.
      (3)   A bizottság feladata ellenőrizni, hogy a bank tevékenysége megfelel-e a vonatkozó legjobb banki gyakorlatnak.
      25. cikk
      (1)   A bizottság évente legalább egyszer az Igazgatási Bizottsággal közös ülésen vitatja meg a megelőző pénzügyi évre vonatkozó munkájának eredményeit és a folyó pénzügyi évre irányuló munkaprogramját.
      (2)   A pénzügyi év végén és a Kormányzótanács jelen eljárási szabályzat 2. cikkének (2) bekezdésében hivatkozott éves közgyűlése előtt legkésőbb hat héttel a bizottság megkapja az Igazgatótanács éves beszámolójának tervezetét, amely tartalmazza a bank pénzügyi kimutatásainak tervezetét is.
      (3)   A dokumentumok kézhezvételét követő három héten belül, miután a szükséges ellenőrzési feladatokat elvégezte, az Igazgatási Bizottságtól megkapta a szükséges biztosítékokat a belső ellenőrzési rendszerek, a kockázatkezelés és a belső igazgatás hatékonyságáról, valamint a független ellenőrök (könyvvizsgálók) jelentését áttekintette, a bizottság nyilatkozatot juttat el a bank elnökének arról, hogy legjobb ismerete és megítélése szerint:

                  —

                  a bank tevékenységét, különösen a kockázatok kezelése és nyomon követése terén, szabályszerűen végzi,

                  —

                  a bizottság meggyőződött arról, hogy a vizsgált időszakban a bank műveleteit szabályszerűen végezte és könyveit előírásszerűen tartotta nyilván, illetve hogy ezzel összefüggésben ügyleteit az alapokmányban és az eljárási szabályzatban rögzített rendelkezésekkel és előírásokkal összhangban bonyolította,

                  —

                  a bizottság igazolja, hogy a bank pénzügyi kimutatásai és az Igazgatótanács által elkészített éves beszámolókban található pénzügyi adatok az eszközök és források, a műveletek eredményei, valamint a vizsgált pénzügyi évre vonatkozó pénzforgalom tekintetében megbízható és valós képet adnak a Bank helyzetéről, és ugyanígy nyilatkozik a pénzügyi kimutatások konszolidált változatáról is.

            (4)   Amennyiben a bizottság úgy ítéli meg, hogy ilyen tartalmú nyilatkozatot nem adhat ki, köteles az eredeti határidőn belül erről részletes indoklást is tartalmazó nyilatkozatot küldeni a bank elnökének.
      (5)   A bizottság nyilatkozatát az Igazgatótanács éves beszámolójához csatolt mellékletként kell a Kormányzótanács elé terjeszteni.
      (6)   A bizottság a megelőző pénzügyi évre vonatkozó munkájának eredményeiről részletes beszámolót terjeszt a Kormányzótanács elé, amely tartalmazza nyilatkozatát arról, hogy a bank tevékenységét a vonatkozó legjobb banki gyakorlat szerint végzi; a beszámoló egy-egy példányát az Igazgatótanács és az Igazgatási Bizottság tagjainak is meg kell küldeni. A bizottság nyilatkozatát az Igazgatótanács éves beszámolójával együtt kell a Kormányzótanács elé terjeszteni.
      26. cikk
      (1)   A bizottság hozzáférhet a bank valamennyi könyvéhez és utalványához, és betekintést kérhet bármely más olyan dokumentumba, amelynek vizsgálatát feladatainak teljesítéséhez szükségesnek ítél. A bank szervezeti egységei a bizottság rendelkezésére állnak.
      (2)   A bizottság ezen kívül független ellenőröket (könyvvizsgálókat) is alkalmazhat, akiket az Igazgatási Bizottság véleményét kikérve maga választ ki, és akiket a bank pénzügyi kimutatásainak ellenőrzésével kapcsolatos mindennapi teendők elvégzésével bízhat meg. A javasolt független vizsgálat és az alkalmazandó ellenőrzési eljárások jellegét és hatályát a bizottság évente egyszer felülvizsgálja, valamint áttekinti az elvégzett vizsgálat eredményeit és következtetéseit, ideértve az ellenőrök (könyvvizsgálók) észrevételeit és ajánlásait. A független ellenőrök (könyvvizsgálók) megbízólevelét a bank – a bizottság által megállapított feltételekkel – késedelem nélkül kiállítja.
      (3)   A bizottság évente áttekinti a bank belső ellenőrzési feladatait ellátó szervezeti egység munkaprogramját, hatáskörét és eredményeit.
      (4)   A bizottság gondoskodik a belső és külső ellenőrök (könyvvizsgálók) közötti megfelelő egyeztetésekről. Szükség esetén a bizottság más szakértőket is felkérhet.
      (5)   A bizottság eljárásai csak akkor érvényesek, ha a bizottsági tagok legalább fele jelen van. A jelen eljárási szabályzat 25. cikkében hivatkozott nyilatkozat és beszámoló kivételével, melyek elfogadásához egyhangú szavazás szükséges, a bizottság határozatait a tagok többségi támogató szavazatával hozza. Szavazategyenlőség esetén a döntő szavazat a bizottság elnökét illeti.
      (6)   A bizottság elnöke a határozati javaslatokat írásban és elektronikus úton is szavazásra bocsáthatja.
      (7)   A bizottság a működésével kapcsolatos egyéb szabályokat saját maga alkotja meg.
      (8)   A bizottság tagjai a feladataik teljesítése során tudomásukra jutott információkat és adatokat a bankon kívül semmilyen személlyel vagy szervezettel nem oszthatják meg. Ez a tilalom a bizottság által a jelen cikk (2) bekezdése alapján felkért független ellenőrökre (könyvvizsgálókra) is vonatkozik.
      27. cikk
      (1)   A bizottság tagjait a Kormányzótanács nevezi ki. Megbízatásuk hat egymást követő pénzügyi évre szól, és nem megújítható. A bizottság egy-egy tagját évente váltani kell.
      (2)   A bizottság tagjait független, hozzáértő és feddhetetlen személyek közül kell kiválasztani. A tagok a magán- vagy a közszférában szerzett pénzügyi, ellenőrzési vagy banki felügyeleti szakismerettel kell, hogy rendelkezzenek úgy, hogy egymás között az összes szükséges szakterületet teljeskörűen lefedjék.
      (3)   A bizottság tagjainak megbízása azon a napon jár le, amelyik napon a Kormányzótanács az éves jelentést, a mérleget és az eredménykimutatást elfogadja. Az új tagok mandátuma a következő napon indul.
      (4)   Amennyiben a Kormányzótanács úgy ítéli meg, hogy valamely bizottsági tag feladatait nem képes tovább ellátni, a Kormányzóbizottság a tagot minősített többségi szavazással hivatalából felmentheti.
      (5)   A bizottság elnöki tisztségét egyéves időtartamra az a bizottsági tag látja el, akinek a mandátuma azon a napon jár le, amelyik napon a Kormányzótanács az aktuális éves jelentést, a bank mérlegét és pénzügyi kimutatásait elfogadja.
      (6)   A bank elnökének és a Számvizsgáló Bizottság elnökének közös előterjesztése alapján a Kormányzótanács maximum három megfigyelőt nevezhet ki hatéves, nem megújítható mandátummal. A megfigyelőket sajátos képesítésük, különös tekintettel banki felügyeleti jártasságuk alapján kell kiválasztani. A megfigyelők feladata, hogy a bizottság munkájában részt véve segítsék azt feladatai ellátásában, kötelezettségei teljesítésében. A bizottság teljes jogú tagjai a megfigyelőket meghatározott feladatok ellátására kérhetik fel, például a bizottság üléseire felkészítő tanulmányok készítésére.
      28. cikk
      Elhalálozás, lemondás, lemondatás vagy a tagság bármely más okból bekövetkező megüresedése esetén a Kormányzótanács három hónapon belül új bizottsági tagot nevez ki a mandátumból fennmaradó időre.
      29. cikk
      A bizottsági tagok és megfigyelők járandóságát a Kormányzótanács határozza meg. A tagok igényt tarthatnak a feladataik ellátása során felmerült utazási és tartózkodási költségek visszatérítésére, az Igazgatótanács tagjaival megegyező módon.
      VI.   FEJEZET

         A TITKÁRSÁG

      30. cikk
      A bank főtitkára titkársági szolgáltatást nyújt a Kormányzótanács, az Igazgatótanács, az Igazgatási Bizottság és a Számvizsgáló Bizottság számára, valamint az Igazgatótanács által felállított bizottságok, és az Európai Unió vagy bármely szerve által adott megbízásokkal összefüggésben létrehozott testületek számára, amennyiben a titkársági szolgáltatások biztosítására a bank kap felkérést.
      VII.   FEJEZET

         A BANK SZEMÉLYZETE

      31. cikk
      A bank személyzetével kapcsolatos rendelkezéseket az Igazgatótanács határozza meg. A rendelkezések végrehajtásához szükséges eljárásokat az Igazgatási Bizottság dolgozza ki a jelen eljárási szabályzat 23. cikkével összhangban.
      32. cikk
      (1)   A Kormányzótanács köteles a bank alkalmazottai jogainak védelméről gondoskodni a bank felszámolása esetén.
      (2)   Vészhelyzet esetén az Irányító Bizottság köteles haladéktalanul megtenni minden általa szükségesnek ítélt intézkedést, majd ezekről késedelem nélkül értesíteni az Igazgatótanácsot.
      VIII.   FEJEZET

         ZÁRÓ RENDELKEZÉSEK

      33. cikk
      (1)   Az eljárási szabályzat rendelkezései, illetve ezek esetleges módosításai elfogadásuk napján lépnek életbe.
      (2)   Az eljárási szabályzat rendelkezései semmilyen tekintetben nem csorbítják az Európai Unió működéséről szóló szerződés vagy az alapokmány rendelkezéseit.


title: 2005/832/EK: Az Európai Központi Bank határozata ( 2005. november 17. ) az Európai Központi Bank éves beszámolójáról szóló EKB/2002/11 vélemény módosításáról  (EKB/2005/12)

text:
               26.11.2005

               HU

               Az Európai Unió Hivatalos Lapja

               L 311/43

      AZ EURÓPAI KÖZPONTI BANK HATÁROZATA

   (2005. november 17.)
   az Európai Központi Bank éves beszámolójáról szóló EKB/2002/11 vélemény módosításáról
   (EKB/2005/12)
   (2005/832/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 26.2. cikkére,
   mivel:

               (1)

               Figyelemmel tevékenységeinek jellegére, az Európai Központi Banknak (EKB) megfelelő fedezettel kell rendelkeznie az átváltási árfolyamkockázatokra, a kamatkockázatokra és az aranyárfolyam-kockázatokra. Az EKB Kormányzótanácsa céltartalékot képezhet az EKB mérlegében az ilyen kockázatokra.

               (2)

               Az EKB forgalomban lévő euró-bankjegyekből származó jövedelmének a résztvevő tagállamok nemzeti központi bankjai közötti elosztásáról szóló EKB/2005/11 határozat (1) 3. cikkének (2) bekezdése alapján a Kormányzótanács a pénzügyi év vége előtt határozhat arról, hogy az EKB forgalomban lévő euró-bankjegyekből származó jövedelmének egy részéből vagy egészéből céltartalékot képez az átváltási árfolyamkockázatra, a kamatkockázatra és az aranyárfolyam-kockázatra,

         A KÖVETKEZŐKÉPPEN HATÁROZOTT:
   1. cikk
   Az EKB/2002/11 határozat (2) II. fejezete az alábbi 6a. cikkel egészül ki:

      „6a. cikk
      Céltartalék az átváltási árfolyamkockázatra, a kamatkockázatra és az aranyárfolyam-kockázatra
      Figyelemmel az EKB tevékenységeinek jellegére, a Kormányzótanács céltartalékot képezhet az EKB mérlegében az átváltási árfolyamkockázatra, a kamatkockázatra és az aranyárfolyam-kockázatra. A Kormányzótanács az EKB kockázati kitettségére vonatkozó indokolt becslés alapján határoz a céltartalék nagyságáról és felhasználásáról.”

   2. cikk
   Záró rendelkezés
   Ez a határozat az elfogadását követő napon lép hatályba.

      Kelt Frankfurt am Mainban, 2005. november 17-én.

            az EKB elnöke

         Jean-Claude TRICHET

      (1)  Lásd e Hivatalos Lap 41 oldalát.

      (2)  HL L 58., 2003.3.3., 38. o.


title: A Politikai és Biztonsági Bizottság (KKBP) 2017/113 határozata (2017. január 10.) az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetője megbízatásának meghosszabbításáról (EUAM UKRAJNA/1/2017)

text:
               24.1.2017

               HU

               Az Európai Unió Hivatalos Lapja

               L 18/48

         A POLITIKAI ÉS BIZTONSÁGI BIZOTTSÁG (KKBP) 2017/113 HATÁROZATA
   (2017. január 10.)
   az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetője megbízatásának meghosszabbításáról (EUAM UKRAJNA/1/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine [helyesen: EUAM Ukrajna]) szóló, 2014. július 22-i 2014/486/KKBP tanácsi határozatra (1) és különösen annak 7. cikke (1) bekezdésére,
   mivel:

               (1)

               A 2014/486/KKBP határozat értelmében a Politikai és Biztonsági Bizottság (PBB) a Szerződés 38. cikkének megfelelően felhatalmazással rendelkezik arra, hogy meghozza az Európai Unió ukrajnai polgári biztonsági ágazati reformra vonatkozó tanácsadó missziójának (EUAM Ukrajna) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               A PBB 2016. január 7-én elfogadta az EUAM UKRAJNA/1/2016 határozatot (2), mellyel Kęstutis LANČINSKAS-t nevezte ki az EUAM Ukrajna misszióvezetőjévé a 2016. február 1-jétől2017. január 31-ig terjedő időtartamra.

               (3)

               Az Unió külügyi és biztonságpolitikai főképviselője azt javasolta, hogy a 2017. február 1-jétől2017. november 30-ig terjedő időtartamra hosszabbítsák meg Kęstutis LANČINSKAS-nak mint az EUAM Ukrajna misszióvezetőjének megbízatását,

         ELFOGADTA EZT A HATÁROZATOT:
   1. cikk
   Kęstutis LANČINSKAS-nak mint az EUAM Ukrajna misszióvezetőjének megbízatását a Politikai és Biztonsági Bizottság 2017. november 30-ig meghosszabbítja.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. január 10-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 217., 2014.7.23., 42. o.

      (2)  A Politikai és Biztonsági Bizottság (KKBP) 2016/49 határozata (2016. január 7.) az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetőjének kinevezéséről (EUAM UKRAJNA/1/2016) (HL L 12., 2016.1.19., 47. o.).


title: 2005/89/EK: A Tanács határozata (2004. szeptember 24.) az egyrészről az Európai Közösségek és azok tagállamai, másrészről az Egyiptomi Arab Köztársaság közötti euro-mediterrán megállapodás jegyzőkönyvének a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából történő aláírásáról és ideiglenes alkalmazásáról

text:
               4.2.2005

               HU

               Az Európai Unió Hivatalos Lapja

               L 31/30

         A TANÁCS HATÁROZATA
   (2004. szeptember 24.)
   az egyrészről az Európai Közösségek és azok tagállamai, másrészről az Egyiptomi Arab Köztársaság közötti euro-mediterrán megállapodás jegyzőkönyvének a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából történő aláírásáról és ideiglenes alkalmazásáról
   (2005/89/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 310. cikkére a 300. cikk (2) bekezdésének második mondatával összefüggésben,
   tekintettel a 2003-as csatlakozási okmányra (1) és különösen annak 6. cikke (2) bekezdésére,
   tekintettel a Bizottság javaslatára,
   mivel:

               (1)

               2004. február 10-én a Tanács az Európai Közösség és annak tagállamai nevében felhatalmazta a Bizottságot arra, hogy tárgyalásokat kezdeményezzen Egyiptommal az egyrészről az Európai Közösség és annak tagállamai, másrészről az Egyiptomi Arab Köztársaság közötti euro-mediterrán társulási megállapodás kiigazítása szándékával az új tagállamoknak az EU-hoz történő csatlakozása figyelembevétele céljából.

               (2)

               A tárgyalások a Bizottság megelégedésével lezárultak.

               (3)

               Az Egyiptomi Arab Köztársasággal egyeztetett jegyzőkönyv szövege a 12. cikk (2) bekezdésében rendelkezik a jegyzőkönyv hatálybalépése előtt annak ideiglenes alkalmazásáról.

               (4)

               Figyelemmel arra a lehetőségre, hogy a jegyzőkönyv megkötése egy későbbi időpontban történhet meg, az a Közösség nevében aláírandó és ideiglenesen alkalmazandó,

         A KÖVETKEZŐKÉPPEN HATÁROZOTT:
   1. cikk
   A Tanács elnöke felhatalmazást kap azon személy(ek) kijelölésére, aki(k) a megkötésére is figyelemmel jogosult(ak) arra, hogy az Európai Közösség és annak tagállamai nevében aláírják az egyrészről az Európai Közösségek és azok tagállamai, másrészről az Egyiptomi Arab Köztársaság közötti euro-mediterrán megállapodás jegyzőkönyvét a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából.
   A jegyzőkönyv szövegét csatolták e határozathoz.
   2. cikk
   Az Európai Közösség és annak tagállamai vállalják a jegyzőkönyv feltételeinek ideiglenes alkalmazását, figyelemmel annak egy későbbi időpontban történő megkötése lehetőségére.

      Kelt Brüsszelben, 2004. szeptember 24-én.

            a Tanács részéről

            az elnök

         L. J. BRINKHORST

      (1)  HL L 236., 2003.9.23., 33. o.
   AZ EURO-MEDITERRÁN MEGÁLLAPODÁS JEGYZŐKÖNYVE
   egyrészről az Európai Közösségek és azok tagállamai, másrészről az Egyiptomi Arab Köztársaság között a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából
   Egyrészről
   A BELGA KIRÁLYSÁG
   A CSEH KÖZTÁRSASÁG,
   A DÁN KIRÁLYSÁG,
   A NÉMETORSZÁGI SZÖVETSÉGI KÖZTÁRSASÁG,
   AZ ÉSZT KÖZTÁRSASÁG,
   A GÖRÖG KÖZTÁRSASÁG,
   A SPANYOL KIRÁLYSÁG,
   A FRANCIA KÖZTÁRSASÁG,
   ÍRORSZÁG,
   AZ OLASZ KÖZTÁRSASÁG,
   A CIPRUSI KÖZTÁRSASÁG,
   A LETT KÖZTÁRSASÁG,
   A LITVÁN KÖZTÁRSASÁG,
   A LUXEMBURGI NAGYHERCEGSÉG,
   A MAGYAR KÖZTÁRSASÁG,
   A MÁLTAI KÖZTÁRSASÁG,
   A HOLLAND KIRÁLYSÁG,
   AZ OSZTRÁK KÖZTÁRSASÁG,
   A LENGYEL KÖZTÁRSASÁG,
   A PORTUGÁL KÖZTÁRSASÁG,
   A SZLOVÉN KÖZTÁRSASÁG,
   A SZLOVÁK KÖZTÁRSASÁG,
   A FINN KÖZTÁRSASÁG,
   A SVÉD KIRÁLYSÁG,
   NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA
   (a továbbiakban: az EK tagállamai) képviseletében az Európai Unió Tanácsa és
   AZ EURÓPAI KÖZÖSSÉG (a továbbiakban: a Közösség) képviseletében az Európai Unió Tanácsa és az Európai Bizottság,
   másrészről
   AZ EGYIPTOMI ARAB KÖZTÁRSASÁG (a továbbiakban: Egyiptom),

         A KÖVETKEZŐKBEN ÁLLAPODTAK MEG:
   1. cikk
   A Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság az egyrészről az Európai Közösségek és azok tagállamai, másrészről az Egyiptomi Arab Köztársaság között fennálló euro-mediterrán megállapodás szerződő feleivé válnak, és a Közösség más tagállamaihoz hasonló módon elfogadják és tudomásul veszik a megállapodás, valamint a közös nyilatkozatok, az egyoldalú nyilatkozatok és a levélváltások szövegét.
   2. cikk
   Az Európai Unión belül a közelmúltban végbement intézményi fejlődés figyelembevétele érdekében a felek megállapodnak abban, hogy az Európai Szén- és Acélközösséget létrehozó szerződés lejártát követően a megállapodásban az Európai Szén- és Acélközösségre utaló rendelkezések az Európai Közösségre utaló rendelkezéseknek tekintendők, amely átvette az Európai Szén- és Acélközösség által szerződésben vállalt valamennyi jogot és kötelezettséget.
   I. FEJEZET
   MÓDOSÍTÁSOK AZ EURO-MEDITERRÁN MEGÁLLAPODÁS SZÖVEGÉHEZ, KÜLÖNÖSEN ANNAK MELLÉKLETEIHEZ ÉS JEGYZŐKÖNYVEIHEZ
   3. cikk
   Mezőgazdasági termékek
   Az 1. jegyzőkönyv helyébe az ezen jegyzőkönyv mellékletében szereplő szöveg lép.
   4. cikk
   Származási szabályok
   A 4. jegyzőkönyv a következőképpen módosul:

               1.

               A 18. cikk (4) bekezdése helyébe az alábbi szöveg lép:
               A visszamenőleges hatállyal kiadott EUR.1 szállítási bizonyítványokra az alábbi megjegyzések közül valamelyiket kell feltüntetni:

                           ES

                           :

                           „EXPEDIDO A POSTERIORI”

                           CS

                           :

                           „VYSTAVENO DODATEČNĚ”

                           DA

                           :

                           „UDSTEDT EFTERFØLGENDE”

                           DE

                           :

                           „NACHTRÄGLICH AUSGESTELLT”

                           ET

                           :

                           „VÄLJA ANTUD TAGASIULATUVALT”

                           EL

                           :

                           „ΕΚΔΟΘΕΝ ΕΚ ΤΩΝ ΥΣΤΕΡΩΝ”

                           EN

                           :

                           „ISSUED RETROSPECTIVELY”

                           FR

                           :

                           „DÉLIVRÉ A POSTERIORI”

                           IT

                           :

                           „RILASCIATO A POSTERIORI”

                           LV

                           :

                           „IZSNIEGTS RETROSPEKTĪVI”

                           LT

                           :

                           „RETROSPEKTYVUSIS IŠDAVIMAS”

                           HU

                           :

                           „KIADVA VISSZAMENŐLEGES HATÁLLYAL”

                           MT

                           :

                           „MAĦRUĠ RETROSPETTIVAMENT”

                           NL

                           :

                           „AFGEGEVEN A POSTERIORI”

                           PL

                           :

                           „WYSTAWIONE RETROSPEKTYWNIE”

                           PT

                           :

                           „EMITIDO A POSTERIORI”

                           SL

                           :

                           „IZDANO NAKNADNO”

                           SK

                           :

                           „VYDANÉ DODATOČNE”

                           FI

                           :

                           „ANNETTU JÄLKIKÄTEEN”

                           SV

                           :

                           „UTFÄRDAT I EFTERHAND”

                           AR

                           :

               2.

               A 19. cikk (2) bekezdése helyébe az alábbi szöveg lép:
               Az ily módon kiadott másodlatra az alábbi szavak közül valamelyiket kell feltüntetni:

                           ES

                           :

                           „DUPLICADO”

                           CS

                           :

                           „DUPLIKÁT”

                           DA

                           :

                           „DUPLIKAT”

                           DE

                           :

                           „DUPLIKAT”

                           ET

                           :

                           „DUPLIKAAT”

                           EL

                           :

                           „ΑΝΤΙΓΡΑΦΟ”

                           EN

                           :

                           „DUPLICATE”

                           FR

                           :

                           „DUPLICATA”

                           IT

                           :

                           „DUPLICATO”

                           LV

                           :

                           „DUBLIKĀTS”

                           LT

                           :

                           „DUBLIKATAS”

                           HU

                           :

                           „MÁSODLAT”

                           MT

                           :

                           „DUPLIKAT”

                           NL

                           :

                           „DUPLICAAT”

                           PL

                           :

                           „DUPLIKAT”

                           PT

                           :

                           „SEGUNDA VIA”

                           SL

                           :

                           „DVOJNIK”

                           SK

                           :

                           „DUPLIKÁT”

                           FI

                           :

                           „KAKSOISKAPPALE”

                           SV

                           :

                           „DUPLIKAT”

                           AR

                           :

               3.

               Az V. melléklet helyébe az alábbi szöveg lép:
               Spanyol nyelvű változat
               El exportador de los productos incluidos en el presente documento [autorización aduanera no … (1)] declara que, salvo indicación en sentido contrario, estos productos gozan de un origen preferencial … (2).
               Cseh nyelvű változat
               Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených, mají tyto výrobky preferenční původ v … (2).
               Dán nyelvű változat
               Eksportøren af varer, der er omfattet af nærværende dokument (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).
               Német nyelvű változat
               Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (2) Ursprungswaren sind.
               Észt nyelvű változat
               Käesoleva dokumendiga hõlmatud toodete eksportija (tolliameti kinnitus nr. … (1)) deklareerib, et need tooted on … (2) sooduspäritoluga, välja arvatud juhul kui on selgelt näidatud teisiti.
               Görög nyelvű változat
               Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ' αριθ. … (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).
               Angol nyelvű változat
               The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.
               Francia nyelvű változat
               L'exportateur des produits couverts par le présent document [autorisation douanière no … (1)] déclare que, sauf indication claire du contraire, ces produits ont l'origine préférentielle … (2).
               Olasz nyelvű változat
               L'esportatore delle merci contemplate nel presente documento [autorizzazione doganale n. … (1)] dichiara che, salvo indicazione contraria, le merci sono di origine preferenziale … (2).
               Lett nyelvű változat
               Eksportētājs produktiem, kuri ietverti šajā dokumentā [muitas pilnvara Nr. … (1)], deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no … (2).
               Litván nyelvű változat
               Šiame dokumente išvardintų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.
               Magyar nyelvű változat
               A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő jelzés hiányában az áruk kedvezményes … (2) származásúak.
               Máltai nyelvű változat
               L-esportatur tal-prodotti koperti b'dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b'mod ċar li mhux hekk, dawn il-prodotti huma ta' oriġini preferenzjali … (2).
               Holland nyelvű változat
               De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (2).
               Lengyel nyelvű változat
               Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.
               Portugál nyelvű változat
               O exportador dos produtos cobertos pelo presente documento [autorização aduaneira n.o … (1)], declara que, salvo expressamente indicado em contrário, estes produtos são de origem preferencial … (2).
               Szlovén nyelvű változat
               Izvoznik blaga, zajetega s tem dokumentom (pooblastilo carinskih organov št … (1)) izjavlja, da, razen če ni drugače jasno navedeno, ima to blago preferencialno … (2) poreklo.
               Szlovák nyelvű változat
               Vývozca výrobkov uvedených v tomto dokumente (číslo povolenia … (1)) vyhlasuje, že okrem zreteľne označených, majú tieto výrobky preferenčný pôvod v … (2).
               Finn nyelvű változat
               Tässä asiakirjassa mainittujen tuotteiden viejä (tullin lupa N:o … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (2).
               Svéd nyelvű változat
               Exportören av de varor som omfattas av detta dokument (tullmyndighetens tillstånd nr. … (1)) försäkrar att dessa varor, om inte annat tydligt markerats, har förmånsberättigande … ursprung (2).
               Arab nyelvű változat

         5. cikk
   A társulási bizottság elnöksége
   A 78. cikk (3) bekezdése a következőképpen módosul:

      „A Társulási Bizottság elnöke felváltva az Európai Közösségek Bizottságának egy képviselője, illetve az Egyiptomi Arab Köztársaság kormányának egy képviselője.”

   II. FEJEZET
   ÁTMENETI RENDELKEZÉSEK
   6. cikk
   Származási igazolások és közigazgatási együttműködés
   (1)   Az Egyiptom, illetve valamely új tagállam által a köztük alkalmazott preferenciális megállapodások vagy autonóm intézkedések alapján, megfelelően kiadott származási igazolásokat az illető országok ezen jegyzőkönyv értelmében elfogadják, feltéve hogy:

               a)

               az ilyen származási igazolások beszerzése az EU–egyiptomi megállapodásban szereplő kedvezményes tarifális intézkedések vagy az általános közösségi preferenciarendszer alapján kedvezményes tarifális elbánást biztosít;

               b)

               a származási igazolást és a fuvarokmányokat legkésőbb a csatlakozás dátumát megelőző napon adták ki;

               c)

               a származási igazolást a csatlakozás dátumától számított négy hónapos időszakon belül benyújtják a vámhatóságnak.
               Amennyiben az árukat Egyiptomban vagy valamelyik új tagállamban a csatlakozás időpontját megelőzően jelentették be behozatalra az Egyiptom és azon új tagállam között abban az időpontban alkalmazott preferenciális megállapodás vagy autonóm intézkedések alapján, az ilyen megállapodások vagy intézkedések szerint visszamenőleges hatállyal kiállított származási igazolás is elfogadható, feltéve hogy a csatlakozási dátumtól számított négy hónapos időszakon belül benyújtják a vámhatóságnak.

         (2)   Egyiptomnak és az új tagállamoknak jogában áll fenntartani azokat az engedélyeket, amelyekkel a „jóváhagyott exportőri” státust a közöttük alkalmazott preferenciális megállapodások, illetve autonóm intézkedések alapján jóváhagyták, feltéve hogy:

               a)

               ilyen rendelkezés szerepel az Egyiptom és a Közösség között, a csatlakozás dátumát megelőzően kötött megállapodásban is; és

               b)

               a jóváhagyott exportőr alkalmazza az azon megállapodás értelmében hatályos származási szabályokat.

         Ezeket az engedélyeket a csatlakozás időpontját követő legkésőbb egy évvel a megállapodás feltételeinek megfelelően kibocsátott új engedélyekkel kell felváltani.
   (3)   Egyiptom, illetve az új tagállamok illetékes vámhatóságai az (1) és (2) bekezdésben említett preferenciális megállapodások, illetve autonóm intézkedések alapján kiadott származási igazolás utólagos ellenőrzésére vonatkozó kérelmeket a szóban forgó származási igazolás kibocsátását követő három évig elfogadják, és ilyet behozatali nyilatkozat alátámasztására a hozzájuk benyújtott származási igazolás elfogadását követő három évig kérhetnek is.
   7. cikk
   Tranzitáruk
   (1)   A megállapodás rendelkezései alkalmazhatók azokra az Egyiptomból valamely új tagállamba, illetve valamely új tagállamból Egyiptomba behozott olyan árukra is, amelyek megfelelnek a 4. jegyzőkönyv rendelkezéseinek, és amelyek a csatlakozás időpontjában Egyiptomban vagy az érintett új tagállamban úton vannak, vagy ideiglenes raktározáson, vámraktáron vagy vámszabad területen találhatók.
   (2)   Ilyen esetekben preferenciális elbánás biztosítható, amennyiben az exportáló ország vámhatóságai által visszamenőleges hatállyal kibocsátott származási igazolást a csatlakozási dátumot követő négy hónapon belül benyújtják az importáló ország vámhatóságaihoz.
   ÁLTALÁNOS ÉS ZÁRÓ RENDELKEZÉSEK
   8. cikk
   Az Egyiptomi Arab Köztársaság vállalja, hogy a Közösség jelenlegi bővítése kapcsán nem nyújt be igényt, kérelmet, illetve beterjesztést, és nem módosít vagy von vissza engedményt a GATT 1994 XXIV.6 és XXVIII. cikke értelmében.
   9. cikk
   A 2004. évre vonatkozóan az új vámkontingensek mennyiségét és a jelenlegi vámkontingens-mennyiség emelését az alapmennyiségek arányában, az ezen jegyzőkönyv alkalmazásának időpontja előtt eltelt időszak figyelembevételével kell kiszámítani.
   10. cikk
   Ez a jegyzőkönyv az euro-mediterrán megállapodás szerves részét képezi. Ennek a jegyzőkönyvnek a mellékletei és az ehhez kapcsolódó nyilatkozat a jegyzőkönyv szerves részét.
   11. cikk
   (1)   E jegyzőkönyvet a Közösségek, a tagállamok nevében az Európai Unió Tanácsa és az Egyiptomi Arab Köztársaság saját eljárásai szerint fogadja el.
   (2)   A felek értesítik egymást az 1. bekezdésben említett megfelelő eljárások végrehajtásáról. A jóváhagyási okiratokat az Európai Unió Tanácsának Főtitkárságán kell letétbe helyezni.
   12. cikk
   (1)   Ez a jegyzőkönyv az utolsó jóváhagyó okirat letétbe helyezésének időpontját követő első hónap első napján lép hatályba.
   (2)   Ezen jegyzőkönyvet átmenetileg 2004. május 1-jétől kell alkalmazni.
   13. cikk
   Ez a jegyzőkönyv két-két eredeti példányban készült a szerződő felek hivatalos nyelvein, amely szövegek mindegyike egyaránt hiteles.
   14. cikk
   Az euro-mediterrán megállapodás szövegéből, beleértve az annak szerves részét alkotó mellékleteket és jegyzőkönyveket, valamint a záróokmány szövegéből, a mellékletét képező nyilatkozatokkal együtt, cseh, észt, magyar, lett, litván, máltai, lengyel, szlovák és szlovén nyelvű változat is készül, amelyek ugyanúgy hitelesek, mint az eredeti szövegek. Ezeket a szövegeket a Társulási Tanácsnak el kell fogadnia.

      Hecho en Bruselas, el veinte de diciembre de dos mil cuatro.
      V Bruselu dne dvacátého prosince dva tisíce čtyři.
      Udfærdiget i Bruxelles, den tyvende december to tusind og fire.
      Geschehen zu Brüssel am zwanzigsten Dezember zweitausendundvier.
      Kahe tuhande neljanda aasta detsembrikuu kahekümnendal päeval Brüsselis.
      Έγινε στις Βρυξέλλες, στις είκοσι Δεκεμβρίου δύο χιλιάδες τέσσερα.
      Done at Brussels on the twentieth day of December in the year two thousand and four.
      Fait à Bruxelles, le vingt décembre deux mille quatre.
      Fatto a Bruxelles, addì venti dicembre duemilaquattro.
      Briselē, divi tūkstoši ceturtā gada divdesmitajā decembrī.
      Priimta du tūkstančiai ketvirtų metų gruodžio dvidešimtą dieną Briuselyje.
      Kelt Brüsszelben, a kettőezer negyedik év december huszadik napján.
      Magħmula fi Brussel fl-għoxrin ġurnata ta' Diċembru tas-sena elfejn u erbgħa.
      Gedaan te Brussel, de twintigste december tweeduizendvier.
      Sporządzono w Brukseli dnia dwudziestego grudnia roku dwutysięcznego czwartego.
      Feito em Bruxelas, em vinte de Dezembro de dois mil e quatro.
      V Bruseli dvadsiateho decembra dvetisícštyri.
      V Bruslju, dvajsetega decembra leta dva tisoč štiri.
      Tehty Brysselissä kahdentenakymmenentenä päivänä joulukuuta vuonna kaksituhattaneljä.
      Som skedde i Bryssel den tjugonde december tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäische Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På europeiska gemenskapernas vägnar

         Por la República Arabe de Egipto
         Za Egyptskou arabskou republiku
         For Den Arabiske Republik Egypten
         Für die Arabische Republik Ägypten
         Egiptuse Araabia Vabariigi nimel
         Για την Αραβική Δημοκρατία της Αιγύπτου
         For the Arab Republik of Egypt
         Pour la République arabe d'Égypte
         Per la Repubblica araba di Egitto
         Eğiptes Arābu Republikas vārdā
         Egipto Arabų Respublikos vardu
         Az Egyiptomi Arab Köztársaság részéről
         Għar-Repubblika Għarbija ta' l-Eġittu
         Voor de Arabische Republiek Egypte
         W imieniu Arabskiej Republiki Egiptu
         Pela República Árabe do Egipto
         Za Egyptskú arabskú republiku
         Za Arabsko republiko Egipt
         Egyptin arabitasavallan puolesta
         På Arabrepubliken Egyptens vägnar

   MELLÉKLET

      1. JEGYZŐKÖNYV
      az Egyiptomból származó mezőgazdasági termékeknek a Közösségbe történő behozatalára vonatkozó intézkedésekről

                  (1)

                  A mellékletben felsorolt, Egyiptomból származó termékeknek a Közösségbe történő behozatala az alábbiakban és a mellékletben rögzített feltételek szerint megengedett.

                  (2)

                              a)

                              A vámok törlésre vagy az A. oszlopban feltüntetett mértékben csökkentésre kerülnek.

                              b)

                              Egyes termékekre vonatkozóan, amelyek tekintetében a közös vámtarifa értékvám és külön vámtétel alkalmazását írja elő, az A. és C. oszlopokban feltüntetett csökkentési arányokat csak az értékvámra kell alkalmazni.
                              A 0703 20 00, 0709 90 39, 0709 90 60, 0711 20 90, 0712 90 19, 0714 20 90, 1006, 1212 91, 1212 99 20, 1703 valamint 2302 kód alá eső termékekre vonatkozóan azonban a jóváhagyott engedményt a külön vámtételekre is alkalmazni kell.

                  (3)

                  Egyes termékek esetében a vámok a B. oszlopban felsorolt vámkontingensek határán belül kerülnek eltörlésre.
                  Eltérő rendelkezés hiányában ezeket a vámkontingenseket, éves alapon, január 1-jétől december 31-ig kell alkalmazni.
                  A kontingenseken felül behozott mennyiségekre vonatkozóan a közös vámot kell alkalmazni az érintett terméknek megfelelően, a C. oszlopban feltüntetettek szerint teljes vagy csökkentett mértékben.
                  2004-re vonatkozóan az új vámkontingensek mennyiségét, és az érvényben lévő vámkontingensek mennyiségének növekedését a jegyzőkönyvben meghatározott alapmennyiségek arányában, az ezen jegyzőkönyv alkalmazása előtt eltelt időszak figyelembevételével kell kiszámítani.

                  (4)

                  Azon termékek esetében, amelyekre vonatkozóan a D. oszlopban szereplő különrendelkezések erre a bekezdésre hivatkoznak, a B. oszlopban felsorolt vámkontingens-mennyiségeket az előző év mennyiségét alapul véve évente 3 %-kal kell növelni; az első emelés az ezen jegyzőkönyv alkalmazását követő egy év elteltével történik.

                  (5)

                  December 1-jétől május 31-ig a 0805 10 10, 0805 10 30 és 0805 10 50 KN-kód alá eső, friss édesnarancs esetében az értékvámra szóló engedményre vonatkozó 34 000 tonna vámkontingenshatáron belül az Európai Közösség és Egyiptom közötti megállapodás szerinti belépési ár, amelyből a WTO-nak benyújtott közösségi engedmények jegyzékében megadott különvám nullára csökken, az alábbiak szerint alakul:

                              —

                              264 EUR/tonna minden ezt követő időszakban, december 1-jétől május 31-ig.

                        Ha egy adott szállítmánynál a belépési ár a megállapodás szerinti belépési árnál 2, 4, 6, vagy 8 %-kal alacsonyabb, a különvám vámtétele a megállapodás szerinti belépési ár 2, 4, 6, illetve 8 %-ának egyenértéke. Amennyiben egy adott szállítmány belépési ára a megállapodás szerinti belépési ár kevesebb mint 92 %-a, a WTO-n belüli lekötött vámot kell alkalmazni.

      Az 1. jegyzőkönyv melléklete

                  KN-kód (1)

                  Leírás (2)

                  a

                  b

                  c

                  d

                  Az LKV vám csökkentési aránya (3) %

                  Vámkontingens (nettó súly tonnában)

                  A vámkontingensen felüli vám csökkentése (3) %

                  Különrendelkezések

                  0601

                  Hagyma, gumó, gumós gyökér, gyökércsíra és rizóma vegetatív nyugalmi állapotban, fejlődésben, növekedésben (vegetációban) vagy virágzásban; cikórianövény és -gyökér, a 1212 vtsz. alá tartozó gyökér kivételével

                  100

                  500

                  —

                  Az 1. jegyzőkönyv (4) bekezdésében megállapított különrendelkezések szerint

                  0602

                  Más élő növény (beleértve azok gyökereit is), dugvány, oltvány és oltógally; gombacsíra

                  100

                  2 000

                  —

                  Az 1. jegyzőkönyv (4) bekezdésében megállapított különrendelkezések szerint

                  0603 10

                  Díszítés vagy csokorkészítés céljára szolgáló frissen vágott virág és bimbó, október 1-jétől április 15-ig

                  100

                  amelyből
                  3 000

                  —

                  Azon feltételek teljesítése szerint, amelyekről levélváltás útján született megállapodás

                  0603 10 80

                  Egyéb díszítés vagy csokorkészítés céljára szolgáló frissen vágott virág és bimbó, október 1-jétől április 15-ig

                  100

                  1 000

                  0604 99

                  Díszítés vagy csokorkészítés céljára szolgáló lombozat, ág és más növényi rész, virág vagy bimbó nélkül és fű, mindezek frissen, szárítva, fehérítve, festve, impregnálva vagy más módon kikészítve

                  100

                  500

                  —

                  Az jegyzőkönyv (4) bekezdésében megállapított különrendelkezések szerint

                  ex07019050

                  Újburgonya, frissen vagy hűtve, január 1-jétől március 31-ig

                  100

                  1. év: 130 000;
                  2. év: 190 000;
                  3. és azt követő évek: 250 000

                  60

                  Újburgonya, frissen vagy hűtve, április 1-jétől június 30-ig

                  100

                  1 750

                  60

                  0702 00 00

                  Paradicsom, frissen vagy hűtve, november 1-jétől március 31-ig

                  100

                  —

                  —

                  0703 10

                  Vöröshagyma és mogyoróhagyma, frissen vagy hűtve, január 1-jétől június 15-ig

                  100

                  16 150

                  60

                  Az 1. jegyzőkönyv (4) bekezdésében megállapított különrendelkezések szerint

                  0703 20 00

                  Fokhagyma, frissen vagy hűtve, február 1-jétől június 15-ig

                  100

                  3 000

                  50

                  Az 1. jegyzőkönyv (4) bekezdésében megállapított különrendelkezések szerint

                  0704

                  Káposzta, karfiol, karalábé, kelkáposzta és élelmezési célra alkalmas hasonló káposztaféle, frissen vagy hűtve, november 1-jétől április 15-ig

                  100

                  1 500

                  —

                  Az 1. jegyzőkönyv (4) bekezdésében megállapított különrendelkezések szerint

                  0705 11 00

                  Fejes saláta, frissen vagy hűtve, november 1-jétől március 31-ig

                  100

                  500

                  —

                  Az 1. jegyzőkönyv (4) bekezdésében megállapított különrendelkezések szerint

                  0706 10 00

                  Sárgarépa és fehérrépa, frissen vagy hűtve, január 1-jétől április 30-ig

                  100

                  500

                  —

                  Az 1. jegyzőkönyv (4) bekezdésében megállapított különrendelkezések szerint

                  0707 00

                  Uborka és apró uborka, frissen vagy hűtve, január 1-jétől február végéig

                  100

                  500

                  —

                  Az 1. jegyzőkönyv (4) bekezdésében megállapított különrendelkezések szerint

                  0708

                  Hüvelyes zöldség, hüvelyben vagy kifejtve, frissen vagy hűtve, november 1-jétől április 30-ig

                  100

                  1. év: 15 000;
                  2. év: 17 500;
                  a 2. év után: 20 000

                  —

                  0709

                  Más zöldség frissen vagy hűtve:

                              —

                              spárga, október 1-jétől február végéig,

                              —

                              édes paprika november 1-jétől április 30-ig,

                              —

                              egyéb zöldségfélék, november 1-jétől február végéig

                  100

                  —

                  —

                  ex07 10
                  ex07 11

                  Fagyasztott és ideiglenesen tartósított zöldségfélék, kivéve a 0710 40 00 és 0711 90 30 KN-alszámú csemegekukoricát, valamint a 0710 80 61 és 0711 51 00 KN-alszámú gombákat az Agaricus nemből

                  100

                  1. év: 1: 1 000;
                  2. év: 2 000;
                  3. és azt követő évek: 3 000

                  —

                  0712

                  Szárított zöldség egészben, aprítva, szeletelve, törve vagy porítva, de tovább nem elkészítve

                  100

                  16 550

                  —

                  Az 1. jegyzőkönyv (4) bekezdésében megállapított különrendelkezések szerint

                  ex07 13

                  Szárított hüvelyes zöldség kifejtve, hántolva vagy felesen is, kivéve a 0713 10 10, 0713 33 10 és ex07139000 KN-alszámú vetőmagokat

                  100

                  —

                  —

                  0714 20

                  Édesburgonya, frissen vagy hűtve, fagyasztva vagy szárítva

                  100

                  3 000

                  —

                  Az 1. jegyzőkönyv (4) bekezdésében megállapított különrendelkezések szerint

                  0804 10 00

                  Datolya, frissen vagy szárítva

                  100

                  —

                  —

                  0804 50 00

                  Guajava, mangó és mangosztán, frissen vagy szárítva

                  100

                  —

                  —

                  0805 10

                  Narancs, frissen vagy szárítva

                  100

                  1. év: 58 020 (4);
                  2. év: 63 020 (4);
                  3. és azt követő évek: 68 020 (4)

                  60

                  Az 1. jegyzőkönyv (5) bekezdésében megállapított különrendelkezések szerint

                  0805 20

                  Mandarin (ideértve a tangerine és a satsuma fajtát is), clementine, wilking és hasonló citrushibridek, frissen vagy szárítva

                  100

                  —

                  —

                  0805 50

                  Citrom (Citrus limon, Citrus limonum) és lime (Citrus aurantifolia, Citrus latifolia), frissen vagy szárítva

                  100

                  —

                  —

                  0805 40 00

                  Grépfrút, frissen vagy szárítva

                  100

                  —

                  —

                  0806 10

                  Szőlő, frissen, február 1-jétől július 14-ig

                  100

                  —

                  —

                  0807 11 00

                  Görögdinnye, frissen, február 1-jétől június 15-ig

                  100

                  —

                  —

                  0807 19 00

                  Egyéb dinnye, frissen október 15-től május 31-ig

                  100

                  1 175

                  —

                  Az 1. jegyzőkönyv (4) bekezdésében megállapított különrendelkezések szerint

                  0808 20

                  Körte és birs, frissen

                  100

                  500

                  —

                  Az 1. jegyzőkönyv (4) bekezdésében megállapított különrendelkezések szerint

                  0809 30

                  Őszibarack (beleértve a nektarint is), frissen, március 15-től május 31-ig

                  100

                  500

                  —

                  Az 1. jegyzőkönyv (4) bekezdésében megállapított különrendelkezések szerint

                  0809 40

                  Szilva és kökény, frissen, április 15-től május 31-ig

                  100

                  500

                  —

                  Az 1. jegyzőkönyv (4) bekezdésében megállapított különrendelkezések szerint

                  0810 10 00

                  Földieper, frissen, október 1-jétől március 31-ig

                  100

                  1. év: 500;
                  2. év: 1 205;
                  3. és azt követő évek: 1 705

                  —

                  0810 90 95

                  Egyéb gyümölcsfélék, frissen

                  100

                  —

                  —

                  0811
                  0812

                  Gyümölcs- és diófélék, nyersen gőzöléssel vagy vízben forrázással főzve is, fagyasztva, cukor vagy más édesítőanyag hozzáadásával is, ideiglenesen tartósítva, de közvetlen fogyasztásra nem alkalmas állapotban

                  100

                  1. év: 1 000;
                  2. év: 2 000;
                  3. és azt követő évek: 3 000

                  —

                  0904

                  Bors a Piper nemből; a Capsicum vagy a Pimenta nemhez tartozó növények gyümölcse szárítva, zúzva vagy őrölve

                  100

                  —

                  —

                  0909

                  Ánizsmag, badián-, édeskömény-, koriander-, kömény- vagy rétiköménymag; borókabogyó

                  100

                  —

                  —

                  0910

                  Gyömbér, sáfrány, kurkuma, kakukkfű, babérlevél, curry és más fűszer

                  100

                  —

                  —

                  1006

                  Rizs

                  25

                  32 000

                  —

                  100

                  5 605

                  —

                  1202

                  Őrölt diófélék

                  100

                  —

                  —

                  ex12 09

                  Mag, gyümölcs és spóra vetési célra, kivéve a 1209 10 00 és a 1209 29 60 KN-alszámú répamagot

                  100

                  —

                  —

                  1211

                  Növény és növényrész (beleértve a magot és a gyümölcsöt is), elsősorban illatszer, gyógyszer, rovarirtó szer, gombaölő szer és hasonlók gyártására

                  100

                  —

                  —

                  1212

                  Szentjánoskenyér, tengeri moszat és egyéb alga, cukorrépa és cukornád; másutt nem említett, elsősorban emberi fogyasztásra szolgáló gyümölcsmag és más növényi termék

                  100

                  —

                  —

                  1515 50 11

                  Szezámolaj, nyers, műszaki vagy ipari felhasználásra, az emberi fogyasztásra alkalmas, feldolgozott élelmiszer-előállítás kivételével (5)

                  100

                  1 000

                  —

                  Az 1. jegyzőkönyv (4) bekezdésében megállapított különrendelkezések szerint

                  1515 90

                  Más stabilizált növényi zsírok, olajok és frakcióik, finomítva vagy finomítás nélkül, de vegyileg nem módosított formában, a lenmag-, kukorica-, ricinusmag-, tung- és szezámolaj és ezek frakciói kivételével

                  100

                  500

                  —

                  Az 1. jegyzőkönyv (4) bekezdésében megállapított különrendelkezések szerint

                  1703

                  Cukor kivonása vagy finomítása során nyert melasz

                  100

                  350 000

                  —

                  Az 1. jegyzőkönyv (4) bekezdésében megállapított különrendelkezések szerint

                  2001 90 10

                  Mangóból készült fűszeres ízesítő (chutney)

                  100

                  —

                  —

                  2007

                  Dzsem, gyümölcskocsonya (zselé), gyümölcsíz, püré vagy krém gyümölcsből vagy diófélékből, főzéssel készítve, cukorral vagy más édesítőanyag hozzáadásával is

                  100

                  1 000

                  —

                  Az 1. jegyzőkönyv (4) bekezdésében megállapított különrendelkezések szerint

                  2008 11

                  Őrölt diófélék

                  100

                  3 000

                  —

                  Az 1. jegyzőkönyv (4) bekezdésében megállapított különrendelkezések szerint

                  2009

                  Gyümölcslé (beleértve a szőlőmustot is) és zöldséglé, nem erjesztve, hozzáadott alkoholtartalom nélkül, cukor vagy más édesítőanyag hozzáadásával is

                  100

                  1 050

                  —

                  Az 1. jegyzőkönyv (4) bekezdésében megállapított különrendelkezések szerint

                  2302

                  Gabonafélék vagy hüvelyes növények szitálásából, őrléséből vagy egyéb megmunkálása során keletkező korpa, korpás liszt és más maradék

                  60

                  —

                  —

                  5301

                  Len

                  100

                  —

                  —

      (1)  Az 1789/2003/EK rendeletnek (HL L 281., 2003. október 30.) megfelelő KN-kódok.

      (2)  A kombinált nómenklatúra értelmezési szabályai ellenére a termékek leírásának megfogalmazása pusztán indikatívnak tekintendő, mivel a preferenciális rendszert ezzel a melléklettel összefüggésben a KN-kódok köre határozza meg. Ott, ahol ex KN-kód szerepel, a preferenciális rendszert a KN-kódok és a megfelelő leírás együttes alkalmazásával kell megállapítani.

      (3)  A vámcsökkentést csak értékvámra kell alkalmazni. Mindazonáltal a 0703 20 00, 0709 90 39, 0709 90 60, 0711 20 90, 0712 90 19, 0714 20 90, 1006, 1212 91, 1212 99 20, 1703 és 2302 kód alá eső termékek esetében a megadott engedményt a különvámra is alkalmazni kell.

      (4)  Július 1-jétől június 30-ig alkalmazandó vámkontingens. Ebből a mennyiségből a december 1. és május 31. közötti időszakban 34 000 tonna kontingens a 0805 10 10, 0805 10 30 és 0805 10 50 KN-kód alá eső friss édesnarancsra vonatkozik.

      (5)  Az ezen alszám alatti bejegyzések a vonatkozó közösségi rendelkezésekben rögzített feltételek alá esnek (lásd 2454/93/EGK bizottsági rendelet 291–300. cikkét (HL L 253., 1993.10.11., 1. o.) és a későbbi módosításokat).


title: Az Európai Parlament (EU) 2016/1558 határozata (2016. április 28.) az Európai Munkahelyi Biztonsági és Egészségvédelmi Ügynökség 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/338

         AZ EURÓPAI PARLAMENT (EU) 2016/1558 HATÁROZATA
   (2016. április 28.)
   az Európai Munkahelyi Biztonsági és Egészségvédelmi Ügynökség 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Munkahelyi Biztonsági és Egészségvédelmi Ügynökség 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Munkahelyi Biztonsági és Egészségvédelmi Ügynökség 2014-es pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az ügynökségnek a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0067/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre (4) és különösen annak 14. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0134/2016),

               1.

               mentesítést ad az Európai Munkahelyi Biztonsági és Egészségvédelmi Ügynökség igazgatója számára az ügynökség 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Munkahelyi Biztonsági és Egészségvédelmi Ügynökség igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 284. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 216., 1994.8.20., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: Az Európai Tanács 2004/763/KKBP határozata (2004. november 5.) a földközi-tengeri régióról szóló 2000/458/KKBP közös stratégiának az alkalmazási időszaka kiterjesztésére irányuló módosításáról

text:
               13.11.2004

               HU

               Az Európai Unió Hivatalos Lapja

               L 337/72

      AZ EURÓPAI TANÁCS 2004/763/KKBP HATÁROZATA

   (2004. november 5.)
   a földközi-tengeri régióról szóló 2000/458/KKBP közös stratégiának az alkalmazási időszaka kiterjesztésére irányuló módosításáról
   AZ EURÓPAI TANÁCS,
   tekintettel az Európai Unióról szóló szerződésre és különösen annak 13. cikkének (2) bekezdésére,
   tekintettel a Tanács javaslatára,
   mivel:

               (1)

               Az Európai Tanácsnak a földközi-tengeri régióról szóló, 2000. június 19-i, 2000/458/KKBP közös stratégiája (1)2004. július 23-án lejárt.

               (2)

               A 2000/458/KKBP közös stratégiát az alkalmazási időszakának kiterjesztése céljából módosítani szükséges, lehetővé téve ezzel az Európai Unió földközi-tengeri régióval való kapcsolatának felülvizsgálatát, figyelembe véve az Európai Tanács 2005. júniusi értékelését a földközi-tengeri régióval és a Közel-Kelettel létrejött stratégiai partnerségről, valamint a barcelonai folyamat értékelését, ez utóbbi fennállásának 10. évfordulója alkalmából 2005-ben, továbbá figyelembe véve az európai szomszédságpolitika fejlődését ezen időszak alatt.

         ELFOGADTA EZT A HATÁROZATOT:
   1. cikk
   A 2000/458/KKBP közös stratégia V. részében a 36. pont („Időbeli hatály”) első mondatának helyébe a következő szöveg lép:

               „36.

               Ezt a közös stratégiát 2006. január 23-ig kell alkalmazni.”

         2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. november 5-én.

            az Európai Tanács részéről

            az elnök

         J. P. BALKENENDE

      (1)  HL L 183., 2000.7.22., 5. o.